"Ditshwetso tsa Kabinete Kabinete e e buisane ka ga Dipegelo tsa Dipoelo tsa Tiragatso ya Kwatara ya Boraro ya go tloga ka Diphalane go fitlha ka Sedimonthole 2016, tse di elang tlhoko go tswenngwa tirisong ga Lenaanetiro la Puso (PoA) go ya ka ditlamelo tsa Letlhomeso la Togamaano ya Pakagare (NDP) le Leano la Tlhabololo la Bosetšhaba (NDP).Ditona tsa Setlhopha tse di maleba, ka thuso ya GCIS, di tla rulaganya dikopano tsa setlhopha tsa bobegakgang go tlhagisa diphitlhelelo tse mafapha a di fitlheletseng mo pakeng e. Dintlhakgolo tse di latelang di tla tlhaloswa ka botlalo ka nako ya dikopano tsa ditlhopha tsa Ditona."